EkBass/fiwiki-20250220-pages-articles huggingface dataset:
Bram Tchaikovsky

Peter Bramall (syntynyt 10. marraskuuta 1950 Lincolnshiressä, Englannissa), paremmin tunnettu taiteilijanimellä Bram Tchaikovsky, on englantilainen laulaja ja kitaristi. Hän nousi ensimmäisen kerran tunnetuksi brittiläisen punk/pub rock -yhtyeen The Motorsin jäsenenä, johon hän liittyi vuonna 1977. Jätettyään yhtyeen hän johti samannimistä power pop -bändiä Micky Broadbentin (basso, koskettimet) ja Keith Boycen (rummut) kanssa. Hän teki Yhdysvaltain Top 40 -hittisinglen Billboard Hot 100 -listalla vuonna 1979 kappaleella "Girl of My Dreams" (julkaistu helmikuussa Isossa-Britanniassa, kesäkuussa Yhdysvalloissa). Alankomaissa "Sarah Smiles" oli pieni hitti, ja se saavutti sijan 32 huhtikuussa 1979. Nick Garvey, Keith Line ja Denis Forbes olivat myös mukana myöhemmissä yhtyeen kokoonpanoissa. Vuonna 1979 hän soitti kitaraa BBC:n Skidsin "Into The Valley" -hitissä. Levyn huonon myynnin aiheuttaman pettymyksen jälkeen yhtye hajosi vuonna 1981 ja Tšaikovski jätti musiikkiteollisuuden. Esiintymiset Suomessa: Bram Tchaikovksy esiintyi Ruisrokissa 1979. == Diskografia == Vuosi Albumi USA Billboard Top 200 AUS KMR 1979 Strange Man, Changed Man 36 92 1980 The Russians are Coming/Pressure (US title) 108 - 1981 Funland 158 - 2012 Live at the Lochem Festival, 1979 - 2018 Strange Men, Changed Men: The Complete Recordings 1978–1981 - == Singlet == Vuosi Nimi Billboard Hot 100 1978 "Sarah Smiles" - 1979 "Lullaby of Broadway" - 1979 "Girl of My Dreams" 37 1979 "I'm The One That's Leaving" - 1980 "Let's Dance" - 1981 "Stand & Deliver" - 1981 "Shall We Dance?" 109 Luokka:Brittiläiset kitaristit Luokka:Vuonna 1950 syntyneet Luokka:Elävät henkilöt
Hämäräeläin

Hämäräeläin on eläin, joka on aktiivinen enimmäkseen hämärään aikaan eli auringonlaskun ja -nousun aikoihin. Hämäräeläimet hankkivat ruokansa ja parittelevat hämärän aikaan. Lopun vuorokaudesta ne lepäävät. Jotkin hämäräeläimet liikkuvat vain joko auringonlaskun tai auringonnousun aikaan, mutta osa liikkuu molempien aikana. Joitain hämäräeläimiä luullaan virheellisesti yöeläimiksi. Suurin osa hämäräeläimistä elää aavikoilla. Päivisin aavikkoisilla seuduilla on niille liian kuumaa ja öisin liian kylmää, joten voimiaan säästääkseen ne lepäävät silloin ja alkavat toimia vasta hämärän laskeuduttua. Loput hämäräeläimet eivät elä aavikolla, vaan ne ovat muuten vain toimeliaita hämärällä. Aavikon ulkopuolella eläviä hämäräeläimiä ovat ainakin jotkin peurat, käärmeet, lepakot, jyrsijät ja opossumit. == Katso myös == * Päiväeläin == Lähteet == Luokka:Eläimet
Siltamäen ostoskeskus

Siltamäen ostoskeskus on vuonna 1971 rakennettu ostoskeskus Helsingin Siltamäessä. Sen on suunnitellut Pentti Ahola. Ostoskeskuksen liikkeitä ovat mm. K-Market, Alepa, R-kioski sekä Siltamäen uimahalli. 2020-luvulla alueelle on suunniteltu asemakaavan muutosta, joka mahdollistaisi 5-7-kerroksiset talot. == Lähteet == Luokka:Helsingin kauppa- ja ostoskeskukset Luokka:Suutarila
Johan Henrik Rye Holmboe

Johan Henrik Rye Holmboe (28. marraskuuta 1863 Tromssa – 29. toukokuuta 1933 Tromssa) oli norjalainen liikemies ja Frisinnede Venstre -puolueen poliitikko. Hän toimi Norjan säännöstelyministerinä vuosina 1920–1921 ja kauppaministerinä 1923–1924. ==Lähteet== Luokka:Norjan ministerit Luokka:Vuonna 1863 syntyneet Luokka:Vuonna 1933 kuolleet
Chat Noir

Chat Noir on Oslossa sijaitseva kabaree- ja revyyteatteri. Sen perusti Bokken Lasson vuonna 1912, ja se on toiminut vuodesta 1937 Klingenberggatenilla lähellä Norjan kansallisteatteria ja Oslon kaupungintaloa. Teatterissa on 588 istumapaikkaa. Nimi viittaa pariisilaiseen Le Chat Noiriin. ==Lähteet== ==Aiheesta muualla== * Teatterin verkkosivut Luokka:Oslon teatterit Luokka:Kabaree
Varden (sanomalehti)

Varden on norjalainen vuonna 1874 perustettu paikallislehti, jonka kotikunta on Skien. Se kuuluu Polaris Media -konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Skien
Varden

Varden voi tarkoittaa ainakin seuraavia asioita: * Varden, Christopher Paolinin kirjoissa esiintyvä fantasiahahmo * Varden, norjalainen sanomalehti
Karkkilan helluntaiseurakunta

Karkkilan helluntaiseurakunta (aik. Karkkilan Saalem) on Karkkilassa toimiva helluntaiseurakunta. Seurakunta on perustettu 19. heinäkuuta 1936. Seurakunnan toimintaan kuuluvat jumalanpalvelusten ja Sanan ja rukouksen iltojen lisäksi ylistys- ja yhteislauluillat, lapsi- ja nuorisotyö, torikirkko, pienryhmät sekä lähetystyöhön osallistuminen Albaniassa, Malawissa, Bulgariassa ja Thaimaassa. Lisäksi seurakunta pitää lähetyskirpputoria.Auvinen 1986 == Toiminta == === Katukappeli === Vuonna 2003 helluntaiseurakunta osti Helsingintie 50:stä tontin ja liikehuoneistotilat. Kellaritiloihin kunnostettiin keittiö ja kerhotilat. Suunnitelmissa oli aluksi uuden rukoushuoneen rakentaminen, mutta rakentamissuunnitelmista luovuttiin ja päätettiin rakentaa liikehuoneistotiloihin tilat seurakunnan kokoontumista varten. Remontti valmistui vuoden 2005 lopulla. Uusi rukoushuone sai nimekseen Katukappeli. === Kirpputori === Vuonna 1982 Jorma Laulumaa aloitti Karkkilan ensimmäisen kirpputorin. LKA:n kanssa yhteistyössä pidetty kirpputori toimi Turuntie 7:ssä. Kirpputorin nimi vaihtui Rihmankiertämäksi yhteistyökumppaniksi vaihtuessa Uuden Kasvun yhdistykseksi. Vuonna 1994 UKY:n toiminnan loppuessa jatkui kirpputorin toiminta helluntaiseurakunnan omana kirpputorina. Tässä yhteydessä nimi vaihtui Rihmankiertämästä Lähetyskirpputori Kirjokaareksi. Vuonna 2002 Lähetyskirpputori Kirjokaari muutti uuteen osoitteeseen Kantolankatu 24:een vanhan pianotehtaan tiloihin. Kirpputori on toiminut yhtäjaksoisesti 40 vuotta. Kirpputori tarjoaa kuntouttavan työpaikan 4–5 karkkilalaiselle työttömälle. == Katso myös == * Uskonto Uudellamaalla * Helluntaiherätys Suomessa * Karkkilan seurakunta == Lähteet == * === Viitteet === Luokka:Karkkila Luokka:Suomen helluntaiseurakunnat
Hanfu

Hanfu () on perinteinen kiinalainen pukeutumistyyli, joka juontaa juurensa muinaiseen Kiinaan. Hanfu-sana tarkoittaa kirjaimellisesti ”han-kansan vaatetusta”; han viittaa Han-dynastiaan, joka hallitsi Kiinaa noin 2000 vuotta sitten. Nimestään huolimatta mallia hanfu-muotiin on haettu myös muista dynastioista, jolloin Kiinaa hallitsivat han-kiinalaiset (esim. Ming ja Tang). Hanfu-pukeutumistyyli koostuu monista erilaisista vaatekappaleista, jotka vaihtelevat sukupuolen sekä eri aikakausien ja sosiaalisen aseman mukaan. Tyypillisesti hanfu koostuu puvusta, joka koostuu pitkästä, väljästä ja virtaavasta hameesta tai mekosta, joka on yleensä kiinnitetty vyötäröltä. Miehillä on yleensä pitkä tunika, joka on yhdistetty leveisiin housuihin tai mekkoon. Hanfu-vaatteissa käytetään myös erilaisia päähineitä, kuten hattuja tai huiveja. Hanfu-pukeutumistyyliä arvostetaan sen kauneuden, perinteisyyden ja symbolisen merkityksen vuoksi. Se edustaa ylpeyttä Kiinan kulttuurista ja historiasta. Hanfu on suosittu erityisesti juhlallisissa tapahtumissa, kuten perinteisissä häissä, seremonioissa ja festivaaleilla. Viime vuosina hanfu on kokenut elpymisen ja uuden suosion Kiinassa. Hanfu-yhteisö on kasvanut, ja nuoret ovat alkaneet innostua pukeutumaan perinteiseen tyyliin erityisesti tapahtumissa ja valokuvauksessa. Tämä hanfu-liike on myös levinnyt kansainvälisesti, ja hanfu-pukeutumista nähdään yhä enemmän Kiinan ulkopuolella tapahtumissa, kulttuurifestivaaleilla ja muilla foorumeilla, joissa jaetaan kiinalaista kulttuuria ja historiaa. == Lähteet == Luokka:Kansanpuvut Luokka:Kiinalainen kulttuuri Luokka:Han-kiinalaiset
Antti Kiviniemi

Antti Toivo Iisakki Kiviniemi (s. 16. kesäkuuta 1941 Jalasjärvi) on suomalainen agronomi ja entinen järjestöjohtaja, maanviljelijä ja siipikarjayrittäjä, joka on saanut maanviljelysneuvoksen arvonimen. Viitattu 31.5.2023. Kivimäen vanhemmat olivat maanviljelijä Toivo Johannes Kiviniemi ja emäntä Bertta Johanna Tervanen. Hänen puolisonsa vuodesta 1966 on yliagronomi Kaija Maija Vihinen. Suomen entinen pääministeri Mari Kiviniemi on heidän tyttärensä. Antti Kiviniemi tuli ylioppilaaksi Kurikan yhteiskoulusta 1960 ja valmistui agronomiksi Helsingin yliopistosta kasvinviljelytieteen alalta 1967. Hän oli Helsingin yliopiston kurssiassistentti 1964–1967, Maataloustuottajain Etelä-Pohjanmaan liiton järjestökonsulentti 1967 ja toiminnanjohtaja 1968–1975, maanviljelijä Latva-Kiviniemen tilalla 1970–2001 ja Kiviniemen Broiler Oy:n hallituksen puheenjohtaja 1974–2001. Jalasjärven kunnanvaltuuston jäsen Kiviniemi oli 1985–2000 ja puheenjohtaja 1993–2000. Vuosina 1978–1993 Kiviniemi oli MTK:n valtuuskunnan jäsen, vuosina 1977–1995 Keskustan puoluevaltuuskunnan jäsen ja vuosina 1993–2000 Etelä-Pohjanmaan maakuntavaltuuston jäsen. Hänellä on ollut myös lukuisia muita luottamustehtäviä. Kiviniemi sai maanviljelysneuvoksen arvonimen 2000. Sotilasarvoltaan hän on reservin kapteeni.Agronomiliiton matrikkeli – Agronomförbundets matrikel 2010, s. 237. Helsinki: Agronomiliitto, 2010. == Lähteet == Luokka:Suomalaiset järjestöjohtajat Luokka:Suomalaiset maanviljelijät Luokka:Suomalaiset yrittäjät Luokka:Maanviljelysneuvokset Luokka:Suomen Keskustan poliitikot Luokka:Jalasjärven kunnanvaltuutetut Luokka:Vuonna 1941 syntyneet Luokka:Elävät henkilöt
Gulatingin laamanninoikeus

pienoiskuva|200px|Laamanninoikeuden talo Bergenissä. Taustalla kaupungintalo. Gulatingin laamanninoikeus (norj. Gulating lagmannsrett) on yksi Norjan kuudesta laamanninoikeudesta. Sen tuomiopiiri koostuu Rogalandin ja Vestlandin lääneistä. Gulatingin laamanninoikeus toimii Bergenissä. ==Käräjäoikeudet== Gulatingin laamanninoikeus toimii valitustuomioistuimena Haugalandin ja Sunnhordlandin, Etelä-Rogalandin, Hordalandin sekä Sognin ja Fjordanen käräjäoikeuksille. ==Lähteet== ==Aiheesta muualla== * Laamanninoikeuden verkkosivut Luokka:Norjan laamanninoikeudet
30\. hikō sentai

30\. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin heinäkuussa 1943 rynnäkkösentaina. Se muutettiin lokakuussa hävittäjäsentaiksi. Yhtymä lakkautettiin 30. toukokuuta 1945.Hata et al 2002 s. 134-135 Yhtymä siirrettiin heinäkuussa 1944 Filippiineille Angelesin eteläiseen lentotukikohtaan, mistä se siirtyi elokuussa Manaplaan ja takaisin Angelesin eteläiseen lentotukikohtaan syyskuussa. Se osallistui taisteluihin Filippiineillä syyskuusta marraskuuhun, minkä jälkeen se oli levossa noin kuukauden ennen paluuta Filippiinien taisteluihin. Yhtymän siirto Lop Buriin alkoi maaliskuussa 1945. Se osallistui Burman taisteluihin, kunnes se lakkautettiin toukokuun lopulla. == Kalusto == Yhtymän kalustona olivat: *Nakajima Ki-27 koulukoneina muutettaessa hävittäjäyhtymäksi *Nakajima Ki-43-II marraskuu 1943 – kesä 1944 *Nakajima Ki-43-III kesä 1944 – 30. toukokuuta 1945 == Komentajat == Yhtymän komentajina olivat: *everstiluutnantti Kiyoshi Kanzaki lokakuu 1943 – helmikuu 1944 *majuri Shin- ichi Sato helmikuu 1944 – huhtikuu 1945 *kapteeni Yasuji Mimura (vt) huhtikuu – 30. toukokuuta 1945 == Lähteet == * === Viitteet === Luokka:Keisarillisen Japanin armeijan ilmavoimat
Glasmagasinet

Glasmagasinet on Oslossa Stortorvetin pohjoislaidalla sijaitseva korttelin kokoinen kauppakeskus, jossa on noin 50 liikettä. Se se alkunsa, kun Christiania Glasmagasin -tavaratalo siirtyi tontille vuonna 1862. Vuonna 1899 valmistui Harald Olsenin suunnittelema uusrenessanssityylinen päärakennus. Kauppakeskukseen kuuluvat myös viereiset vuosina 1898 ja 1973 valmistuneet talot sekä 1990-luvun alussa rakennetut korttelin luoteis- ja koilliskulmien talot. ==Lähteet== ==Aiheesta muualla== Luokka:Norjan kauppa- ja ostoskeskukset Luokka:Oslon rakennukset ja rakennelmat
Leppävaaran Lähetyskappeli

Leppävaaran Lähetyskappeli eli Leppävaaran helluntaiseurakunta on Espoon Leppävaarassa toimiva helluntaiseurakunta. Lähetyskappeli on perustettu vuonna 1993. Seurakunnan toimintaan kuuluvat jumalanpalvelusten ja rukouskokousten lisäksi solutoiminta, lapsi- ja nuorisotyö, musiikkitoiminta, mediatyö sekä lapsityö. Seurakunnan toimitilat sijaitsevat Vallikalliossa. Seurakunnan pastorina toimii Vilho Savolainen. Seurakunta joutui lokakuussa 2008 polttopulloiskun kohteeksi. == Katso myös == * Uskonto Espoossa * Helluntaiherätys Suomessa * Espoon helluntaiseurakunta == Lähteet == Luokka:Leppävaara Luokka:Espoon seurakunnat Luokka:Suomen helluntaiseurakunnat
Kolme muskettikoiraa (elokuva)

Kolme muskettikoiraa (Dogtanian and the Three Muskehounds) on Alexandre Dumas'n kirjasarjaan Kolme muskettisoturia perustuva animaatioelokuva. Hahmot esiintyivät myös Suomessa aikanaan samalla nimellä esitetyssä Claudio Biern Boydin luomassa piirrossarjassa. Vuonna 2021 valmistuneen animaation on ohjannut Toni Garcia (Agnus & Cheryl). == Synopsis == D'Artagnan on rohkea ja rämäpäinen nuori koira, joka on päättänyt seurata isänsä jalanjälkiä ja ryhtyä muskettikoiraksi! Laiskanpulskea hevosensa Sandy seuranaan D'Artagnan suuntaa kohti Pariisia liittyäkseen kuninkaan vartiokaartiin. Yhdessä uusien tovereidensa, urheiden muskettikoirien Porthosin, Aramisin ja Athoksen kanssa, hän nousee vastustamaan kieroilevaa Kardinaali Richelieuta ja tämän kätyreitä. Kardinaali havittelee Euroopan herruutta, eikä kaihda mitään keinoja katalan suunnitelmansa toteuttamiseksi… Ehtivätkö sankarimme pysäyttämään Kardinaalin ennen täydellistä katastrofia? Tuleeko nuoresta D'Artagnanista ihka oikea muskettikoira ja voittaako hän rakastamansa Julietten sydämen? == Suomenkieliset äänet == Valtteri Turunen, Jani Karvinen, Peter Pihlström, Jarmo Mäkinen, Heljä Heikkinen, Paavo Kerosuo, Ilona Chevakova ja Rosita Roström == Lähteet == Luokka:Vuoden 2021 elokuvat Luokka:Espanjalaiset animaatioelokuvat
31\. hikō sentai

31\. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin heinäkuussa 1937 7. hikō rentain kahdesta pommikonelaivueesta nimellä 5. hikō daitai. Perustamisen jälkeen yhtymä lähetettiin Kiinaan.Hata et al 2002 s. 135–136 Elokuussa 1938 se organisoitiin uudelleen 31. hikō sentaiksi, jossa oli kolme laivuetta (chutai) keveitä pommikoneita. Yhtymä varustettiin hävittäjin loppuvuodesta 1943, ja sen jälkeen se jaettiin uuden organisaation mukaisesti hikōtaihin ja seibitaihin. Yhtymä lakkautettiin 30. toukokuuta 1945. == Kalusto == Yhtymän kalustona olivat: *Nakajima Ki-43 loppuvuodesta 1943 – 30. toukokuuta 1945 == Komentajat == Yhtymän komentajina olivat: *majuri Masateru Kishima maaliskuu 1943 – helmikuu 1944 *majuri Susumu Nishi helmikuu 1944 – 30. toukokuuta 1945 == Lähteet == * === Viitteet === Luokka:Keisarillisen Japanin armeijan ilmavoimat
Imatran helluntaiseurakunta

Imatran helluntaiseurakunta on Imatralla toimiva helluntaiseurakunta, joka kuuluu Suomen Helluntaikirkko -kirkkokuntaan. Seurakunta on perustettu vuonna 1942 ja rekisteröity yhdistykseksi 1953. Seurakunnan toimintaan kuuluvat jumalanpalvelusten ja rukouskokousten lisäksi lapsi- ja nuorisotyö, lähetystyö ja evankeliointityö. Seurakunnassa on noin 230 jäsentä. Se on julkaissut Seurakuntaviesti-nimistä tiedotetta. Seurakunta kokoontuu Imatran keskustassa, Kallenkadulla. == Historia == Helluntaiherätyksen toiminta Imatralla alkoi 1930-luvun lopulla Viipurin helluntaiseurakunnan rukouspiirinä ja viipurilaiset pitivät usein paikkakunnalla kokouksia. Kun Viipurin Saalem lakkasi toimimasta sodan vuoksi, muodostui Imatralle oma seurakunta keväällä 1942. Seurakunnan ensimmäinen työntekijä oli Yrjö Nurmi. Imatran rukoushuone rakennettiin erityisesti Viipurin rukoushuoneen korvausrahoista. == Seurakunnan johtajat == Seuraavat henkilöt ovat toimineet seurakunnan saarnaajina ja johtajina:Puttonen 1992, s. 19–23 * 1942–1949: Yrjö Nurmi * 1949–1953: Jouko Heinikainen * 1953–1959: Veikko Laukkanen * 1959–1961: Niilo Yli-Vainio * 1961–1965: Paavo Juvonen * 1965–1970: Heikki Nurro * 1970–1975: Pekka Salenius * 1975–1982: Kaarlo Häyhä * 1982–1987: Matti Rentola * 1987–1990: Kari Pölönen * 1990– Olavi Kilpeläinen * Tommi Suonpää * Arto Poutiainen * 2014–2022: Petri Melander == Katso myös == * Imatran seurakunta == Lähteet == * === Viitteet === Luokka:Imatran seurakunnat Luokka:Suomen helluntaiseurakunnat
Alvhem

Alvhem on kylä ja taajama Ruotsin Alen kunnassa, Länsi-Götanmaan läänissä. Taajamassa asui 369 asukasta vuonna 2020, ja sen pinta-ala oli 0,87 neliökilometriä. == Väestönkehitys == == Lähteet == Luokka:Ruotsin taajamat Luokka:Alen kunta
33\. hikō sentai

33\. hikō sentai oli keisarillisen Japanin armeijan ilmavoimien hävittäjäyhtymä (rykmentti). Se perustettiin 1933 nimellä 2. hikō daitai, minkä jälkeen pataljoona siirrettiin Mantsuriaan. Vuoden 1935 lopulla yksiköstä muodostettiin 16. hikō rentain hävittäjäpataljoona (hikō daitai). Rykmentin toinen kaksilaivueinen pataljoona oli varustettu kevein pommikonein. Elokuussa 1938 rentain hävittäjäpataljoonasta muodostettiin Mantsuriassa Hailangissa lähelle Mutankinangia 33. hikō sentai, jossa oli kolme hävittäjälaivuetta. Toukokuussa 1944 yhtymä järjestettiin uudelleen hikōtaiksi (lentävä osa) ja seibitaiksi. Se lakkautettiin virallisesti kesäkuussa 1945, mutta osa siitä kuitenkin jatkoi nimellä Schochu Sentotai aina sodan loppuun.Hata et al 2002 s. 136–138 == Kalusto == Yhtymän kalustona olivat: * Armeijan tyypin 91 hävittäjä 1933–1936 * Armeijan tyypin 95 hävittäjä 1936 – syksy 1939 *Nakajima Ki-27 syksy 1939 – toukokuu 1942 *Nakajima Ki-43-I toukokuu 1942 – kesäkuu 1943 *Nakajima Ki-43-II kevät 1943 – marraskuu 1944 *Nakajima Ki-43-III marraskuu 1944 – sodan loppuun *Nakajima Ki-44-II syksy 1942 – kevät 1943 vastaanotettu neljä kappaletta == Komentajat == Yhtymän komentajina olivat: *eversti Kumaichi Teramoto joulukuu 1935 – joulukuu 1936 *eversti Katsuzo Matsuoka joulukuu 1936 – kesäkuu 1938 *everstiluutnantti Buzo Aoki syyskuu 1938 – elokuu 1940 *everstiluutnantti Kiyoshi Harada elokuu 1940 – elokuu 1942 *majuri Tsutomu Mizutani elokuu 1942 – elokuu 1943 (kuollut) *majuri Akira Watanabe elokuu 1943 – marraskuu 1944 (kuollut) *kapteeni Hiroshi Yamaura joulukuu 1944 (kuollut) *kapteeni Kiyoshi Namai joulukuu 1944 – maaliskuu 1945 *kapteeni Etsuo Katsuta maaliskuu – kesäkuu 1945 == Lähteet == * === Viitteet === Luokka:Keisarillisen Japanin armeijan ilmavoimat
Neferkare VI

Neferkare VI tai Neferkare Pepiseneb oli muinaisen Egyptin 8.dynastian faarao. Hänen valtaistuinnimensä merkitsee ”Kaunis Ka Re”. Pepiseneb merkitsee ”Pepi on terve”. Neferkare VI mainitaan sekä Abydoksen kuningasluettelossa että Torinon papyruksessa. Jälkimmäisessä on lisäksi epiteetti Sri eli “Nuorempi”. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Iulia Campestris Babba

Iulia Campestris Babba on mauretanialainen kaupunki, jonka keisari Augustus loi roomalaiseksi siirtomaaksi noin 30 eKr. Sen sijaintia ei tällä hetkellä tiedetä, vaikka kirjallisuus vahvistaa sen olemassaolon.Plinius and Babba == Ominaisuudet == Colonia Iulia Campestris Babba oli yksi kolmesta Mauretania TingitananDictionnaire de l'Antiquité. 2005 siirtokunnasta, jonka keisari Augustus perusti vuosina 33–25 eKr. Actiumin taistelun veteraaneille. Historioitsija Theodor Mommsenin mukaan lähes 10 000 legioonalaista asettui Lulia Valentia Banasaan, Lulia Constantia Zililiin ja Babbaan. Babban kaupunki Mauritanian Tingitanassa sijaitsi luultavasti Lixusjoen (El Haratel) varrella tai sen lähellä; ja tehtiin siirtomaaksi Julius Caesarin kunniaksi, kuten sen nimi Iulia ilmaisi. Sitä kutsuttiin myös Campestrisiksi, koska kaupunki sijaitsi kaukana merestä.Encyclopedie berbere: Babba (in French) Kaupungissa asuivat roomalaiset siirtolaiset ja heidän jälkeläisensä sekä roomalaisittuneet berberit. Monet tutkijat ovat väitelleet Babban tarkasta sijainnista,Plinius and Babba mutta yksi todennäköisistä mahdollisuuksista on, että Babba oli "Oppidum Novum". Historioitsija Euzennat uskookin, että "näissä olosuhteissa ei voida sulkea pois sitä, että se oli colonia Iulia, joka saattoi kadota toisen vuosisadan ongelmissa ennen kuin se syntyi uudelleen nimellä Oppidum novum". Euzennat M. Babba Iulia Campestris p.133 Mutta jotkut tutkijat väittävät, että Babba voi olla vanha roomalainen "Tremulaen" ( Basra ) ja jopa Thamusidan kaupunki. Kaupunki hylättiin todennäköisesti 300-luvun lopulla keisari Diocletianuksen määräyksestä. Rooman hallinta kaupungissa luultavasti päättyi kolmannen vuosisadan kriisin kaaoksen jälkeen, kun Rooman valtakunta melkein hajosi, kun joukko kenraaleja kaappasi ja menetti vallan sisällissotien, palatsien vallankaappausten ja salamurhien kautta. Rooman valta romahti suuressa osassa Mauritaniaa, eikä se koskaan palannut. Vain pohjoisosa Mauretania Tingitanasta jäi roomalaisten hallintaan. Vuonna 285 jKr. Diocletianus järjesti uudelleen maakunnan jäljellä olevan osan säilyttääkseen vain Lixuksen, Tingisin ja Septemin (nykyisen Ceutan) välisen rannikkokaistaleen. == Lähteet == == Kirjallisuutta == * Boube J. Ehdotus Babba Iulia Campestris Bull. Archéo. Maroc, t. 15, 1983–1984 (1986), s. 131–137. * Euzennat M. Babba Iulia Campestris, julkaisussa The Princeton Encyclopedia of Classical Sites, R. Stillwell éd., Princeton, 1976 Luokka:Mauretania Tingitana Luokka:Roomalaisten siirtokunnat
Egyptin 8. dynastia

Egyptin 8. dynastia hallitsi Egyptiä ensimmäisen välikauden aikana. Osa tutkijoista laskee siihen mukaan myös 7. dynastian faaraot. Tämän dynastian faaraot mainitaan Abydoksen kuningasluettelossa ja Torinon papyruksessa. Egyptin 8. dynastia Nimi Huomautus Hallitusaika Netjerkare Siptah Menkare Neferkare II Neferkare Neby Djedkare Shemai Neferkare Khendu Merenhor Neferkamin Nikare Neferkare Tereru Neferkahor Neferkare VI Pepiseneb Neferkamin Anu Qakare Ibi Neferkaure 2167–2163 eaa. Neferkauhor Khuwihapi 2163–2161 eaa. Neferirkare 2161–2160 eaa. Luokka:Muinaisen Egyptin dynastiat
Mody Sissako

Mody Sissako (s. 1985) on ranskalainen karateka. Hän saavutti Kyokushinissa Ranskan mestaruuskilpailuissa pronssia. Sissako oli myös kerran mukana EM- kilpailuissa. ==Kilpaura== Lokakuussa 2017 Sissako saavutti pronssia Belgian Openissa.Résultats Open de Belgique 2017 france-kyokushin.fr 28.10.2017 Viitattu 31.5.2023 Joulukuussa 2018 Sissako sijoittui neljänneksi Bayeux Openissa hävittyään pronssiottelussa Arnaud Nekamille.Kyokushin Karate. The results of the Bayeux International Open 2018 actu.fr 10.12.2018 Viitattu 31.5.2023 Sissako saavutti helmikuussa 2023 Ranskan cupissa pronssia.Coupe de France Kyokushinkai ffkarate.fr 4.2.2023 Viitattu 31.5.2023 Menestyksen myötä hän sai tilaisuuden osallistua toukokuussa pidettyihin Puolan EM-kilpailuihin. Sissoko kohtasi avauskierroksella EM-pronssimitalisti Andri Meženskyin. Hän hävisi ottelun tuomariäänin.The 36th European Weight Category Karate Championship – Draws (IKO) kyokushinkarate.news 15.5.2023 Viitattu 31.5.2023 ==EM-sijoitukset== Paikka Päivä Sijoitus 21.5.2023 10. ==Lähteet== Luokka:Ranskalaiset karatekat Luokka:Kyokushinin harjoittajat Luokka:Vuonna 1985 syntyneet Luokka:Elävät henkilöt
Brice Konda

Brice Konda (s. 1991) on ranskalainen karateka. Hän saavutti Kyokushinissa EM- pronssia 2024. ==Kilpaura== Lokakuussa 2017 Konda saavutti Belgian Openin mestaruuden voitettuaan loppuottelussa David Mertensin.Résultats Open de Belgique 2017 france-kyokushin.fr 28.10.2017 Viitattu 31.5.2023 Helmikuussa 2019 Konda sijoittui viidenneksi Ranskan cupissa. COUPE DE France KYOKUSHINKAI ffkarate.fr 16.2.2019 Viitattu 31.5.2023 Konda saavutti helmikuussa 2023 Ranskan cupissa hopeaa. Hän hävisi loppuottelussa moninkertaiselle Euroopan- ja Ranskan mestarille Antonio Tusseaulle.Coupe de France Kyokushinkai ffkarate.fr 4.2.2023 Viitattu 31.5.2023 Menestyksen myötä Konda sai tilaisuuden osallistua toukokuussa pidettyihin Puolan EM-kilpailuihin. Hän kohtasi avauskierroksella Zdenko Lakusicin. Hän hävisi ottelun tuomariäänin.The 36th European Weight Category Karate Championship – Draws (IKO) kyokushinkarate.news 15.5.2023 Viitattu 31.5.2023 Lokakuussa 2024 Konda saavutti Euroopan Openissa pronssia. Hän voitti avoimensarjan avauskierroksella Andrzej Winiarskin ja toisella Paweł Tokarzewskin. Puolivälierässä Konda voitti vielä Mykhailo Pelikhin, kun taas välierässä hän hävisi Alejandro Navarrolle. Tappion myötä Konda eteni pronssiotteluun, jonka hän voitti Filip Maksimowiczin oltua kykenemätön ottelemaan mitalikamppailussa.Kumite Men Open mykyokushin.net 26.10.2024 Viitattu 28.10.2024 ==EM-sijoitukset== Paikka Päivä Sijoitus 21.5.2023 9. 26.10.2024 3. ==Lähteet== Luokka:Ranskalaiset karatekat Luokka:Kyokushinin harjoittajat Luokka:Vuonna 1991 syntyneet Luokka:Elävät henkilöt
Age of Wonders

Age of Wonders on Triumph Studiosin kehittämä strategiapelisarja. Sarjan pelit sijoittuvat fantasiamaailmaan. == Pelit == * Age of Wonders (1999, Windows) * Age of Wonders II: The Wizard's Throne (2002, Windows) ** Age of Wonders: Shadow Magic (2003, Windows), itsenäinen lisäosa * Age of Wonders III (2014, Linux, macOS, Windows) * Age of Wonders 4 (2023, PlayStation 5, Windows, Xbox Series) === Spin-offit === * Age of Wonders: Planetfall (2019, PlayStation 4, Windows, Xbox One) == Lähteet == Luokka:Videopelisarjat
Temple (Lontoo)

Temple on Lontoon Cityn lounaiskolkassa sijaitseva alue, jonne on keskittynyt paljon oikeusalaan liittyviä rakennuksia. Aluetta rajaavat Fleet Street pohjoisessa ja Victoria Embankment etelässä. Suurin osa alueesta kuuluu kahdelle Lontoon neljästä Inns of Court -lakimiesseurasta Middle Templelle ja Inner Templelle. Alue on saanut nimensä Temppeliherrain ritarikunnasta (Knights Templar), jonka päämaja sijaitsi siellä keskiajalla. Temppeliherrat rakensivat 1100-luvulla alueen keskelle Temple Churchin, jota on uudistettu paljon aikojen saatossa. Kirkon kryptassa on ilmeisesti järjestetty temppeliherrojen salaisia vihkimysmenoja. Kun temppeliherrojen toiminta kiellettiin 1300-luvulla, alueen hallinta siirtyi Johanniittain ritarikunnalle, joka vuokrasi sen lakimiehille. Kuningas Jaakko I myönsi lakimiesten ammattikunnille erioikeuden alueeseen 1600-luvun alussa. Inner Templellä ja Middle Templellä on alueella erilliset kokoontumistilat, puutarhat, oikeusistuimet ja kirjastot, mutta Temple Churchin käytön ne jakavat keskenään. Alueesta luoteeseen sijaitsevat Royal Courts of Justice. Kahden muun Inns of Courtin, Lincoln’s Innin ja Gray’s Innin toimitilat ovat lähistöllä Holbornissa. == Lähteet == Luokka:Lontoon kaupunginosat Luokka:Lontoon City
Edgars Rinkēvičs

Edgars Rinkēvičs (s. 21. syyskuuta 1973) on latvialainen Yhtenäisyys-puolueen poliitikko. Hän on toiminut Latvian presidenttinä 8. heinäkuuta 2023 lähtien. Sitä ennen hän toimi Latvian ulkoministerinä vuodesta 2011 lähtien. Rinkēvičs valmistui kandidaatiksi Latvian yliopiston historian ja filosofian tiedekunnasta vuonna 1995. Vuonna 1997 hän suoritti politiikan tutkimuksen maisterintutkinon. Vuonna 2000 hän suoritti maisterintutkinnon yhdysvaltalaisessa National Defense Universityssä. Vuosina 1993–1994 Rinkēvičs työskenteli Latvijas Radio -yleisradioyhtiössä toimittajana. Vuosina 1995–2008 hän työskenteli Latvian puolustusministeriössä. Vuosina 2002–2003 hän toimi Latvian Natoon liittymisestä neuvottelevan delegaation varajohtajana. Vuosina 1997–2008 hän toimi valtiosihteerinä valtiovarainministeriössä. Vuosina 2008–2011 hän toimi Latvian presidentinkanslian kansliapäällikkönä. Lokakuussa 2011 hänet nimitettiin Latvian ulkoministeriksi. Vuoden 2014 parlamenttivaaleissa hänet valittiin saeimaan. Toukokuussa 2023 Latvian parlamentti saeima valitsi Rinkēvičsin maan presidentiksi, ja hän astui virkaan 8. heinäkuuta 2023. Hän sai vaalin kahdella ensimmäisellä kierroksella 42 ääntä ja kolmannella kierroksella 52 ääntä. Rinkēvičs ilmoitti vuonna 2014 Twitterissä olevansa homoseksuaali. Noustessaan presidentiksi hänestä tuli ensimmäinen valtionpäänmies EU-maiden keskuudessa, joka kuuluu avoimesti seksuaali- ja sukupuolivähemmistöihin. == Lähteet == Luokka:Latvian ministerit Luokka:Latvian presidentit Luokka:Vuonna 1973 syntyneet Luokka:Elävät henkilöt
Selm

Selm on kaupunki Nordrhein-Westfalenin osavaltiossa läntisessä Saksassa. Se sijaitsee historiallisen Münsterlandin eteläosassa. Ensimmäinen kirjallinen maininta Selmista on vuodelta 858 ja kaupunkioikeudet se sai 1977. == Maantiede == Selm sijaitsee Ruhrin alueen koillisosassa ja piirikuntansa luoteiskolkassa. Enintään 50 kilometrin säteellä kaupungin keskustasta sijaitsee useita suurkaupunkeja, kuten Dortmund etelässä. Etäisyys Kölnistä on noin 90 kilometriä koilliseen ja matka Kölnistä on maanteitse noin 120 kilometriä. Selmin viralliset kaupunginosat ovat Selm, Bork ja Cappenberg. Selmin lounaisrajana on Lippe-joki, joka oli aikoinaan Münsterin hiippakunnan eteläraja. == Historia == Nykyisen Selmin alueella on arkeologisten löytöjen perusteella asuttu jo neoliittisella kaudella. Aikakirjoihin Selm ilmaantuu vuonna 858 muodossa Seliheim. Selm oli 1900-luvun alkuun saakka ilmeeltään täysin maalainen. Kaivos Zeche Hermann aloitti toimintansa 1909, se vaati runsaasti työvoimaa ja paikkakunnan väkimäärä viisinkertaistui 2 000:sta. Kaivoksen sulkeminen 1926 teki Selmista kriisikunnan: se oli niin sanottu Notstandsgemeinde vuodesta 1934 vuoteen 1956. Nykyinen Selm syntyi 1975, kun Selm ja sen eteläpuolinen Bork liitettiin toisiinsa. Borkin kirjoitettu historia alkaa 800-luvulta. Selm sai kaupunkioikeudet 1977. Selmin historiallisia rakennuksia ovat muun muassa keskiaikaiset Friedenskirche ja Burg Botzlar. Borkissa sijaitsee kirkko St. Stephanus, jonka sipulikupoli edustaa seutukunnalle epätyypillistä arkkitehtuuria. Kaupungin kaakkoisosassa sijaitsee Schloss Cappenberg. == Talous ja liikenne == Selmissa sijaitsee kansainvälisen Rethmann-konsernin pääkonttori. Kaupungin teollisuusalueet sijaitsevat kantakaupungin itäpuolella ja Borkin pohjoispuolella. Selmissa on kolme rautatieliikennepaikkaa: Selm, Selm-Beifang ja Selm-Bork. Ne sijaitsevat rataosuudella Dortmund–Enschede. Selmin keskeinen maantieliikenteen väylä on Bundesstraße 236, josta on yhteys kaupungin eteläpuolitse kulkevaan moottoritiehen BAB 2. Selmin itäpuolitse kulkee BAB 1. == Lähteet == == Aiheesta muualla == *Selm, Nordrhein-Westfalen, Saksa — Sunrise, Sunset, and Daylength Luokka:Nordrhein-Westfalenin kunnat Luokka:Saksan kaupungit Luokka:Unnan piirikunta
Halvorsenin II hallitus

Halvorsenin II hallitus oli Norjan hallitus 6. maaliskuuta 1923 – 30. toukokuuta 1923. Se oli Høyrestä ja Frisinnede Venstrestä koostunut vähemmistöhallitus. ==Ministerit== Pääministeri * Otto Bahr Halvorsen (Høyre) Oikeusministeri * Otto Bahr Halvorsen (Høyre) Ulkoministeri * Christian Fredrik Michelet (Høyre) Valtiovarainministeri * Abraham Berge (Frisinnede Venstre) Maatalousministeri * Anders Venger (Høyre) Kirkko- ja opetusministeri * Ivar B. Sælen (Høyre) Puolustusministeri * Karl Wilhelm Wefring (Frisinnede Venstre) Sosiaaliministeri * Odd Klingenberg (Høyre) Kauppaministeri * Johan Henrik Rye Holmboe (Frisinnede Venstre) Työministeri * Cornelius Middelthon (Høyre) ==Lähteet== Luokka:Norjan hallitukset
Frisinnede Venstre

Frisinnede Venstre oli norjalainen konservatiivipuolue, jonka perusti Venstrestä eronnut ryhmä vuonna 1909. Se teki yhteistyötä Høyre-puolueen kanssa ja kaksi sen puheenjohtajaa toimi Norjan pääministerinä, Wollert Konow vuosina 1910–1912 ja Abraham Berge 1923–1924. Puolueen kannatus hiipui 1930-luvulla, eikä se saanut enää edustajia suurkäräjille. Puolue lakkautettiin vuonna 1945. ==Lähteet== Luokka:Norjan puolueet Luokka:Konservatiiviset puolueet
Vigga

Vigga on vuonna 1987 perustettu norjalainen paikallislehti, jonka toimitus on Dombåsissa Dovren kunnassa. Lehti ilmestyy torstaisin ja kuuluu Polaris Media -konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Dovre
Suuri slaavien kapina

Suuri slaavien kapina oli vendien kansannousu saksalaisten valtaa vastaa Pyhän saksalais-roomalaisen keisarikunnan koillisella raja-alueella vuonna 983. Kapinassa saksalaiset menettivät alueen hallinnan, ja saksalaisten levittäytyminen itään pysähtyi miltei kahdeksisadaksi vuodeksi. Pyhä saksalais-roomalainen keisarikunta oli laajentunut 900-luvulla koilliseen slaavilaisten maille, ja alueelle oli perustettu kaksi rajakreivikuntaa ja hiippakuntaa. Valtaosa väestöstä oli pakanallisia, kun taas saksalaiset olivat kristittyjä. Keisari Otto II:n kuoltua vuonna 983 slaavilaiset muodostivat laajan liittouman ja nousivat kapinaan. Slaavit valtasivat Havelbergin ja Brandenburgin linnoitukset ja ajoivat saksalaiset alueelta Elben eteläpuolelle. Slaavit tekivät vielä kaksi suurta sotaretkeä saksalaisia vastaan vuosina 1018 ja 1066. Keisarillinen valta palasi alueelle vasta vuonna 1151. ==Lähteet== Luokka:Saksan historia Luokka:Kapinat
Duas Caras

Duas Caras on televisioyhtiö TV Globon esittämä brasilialainen telenovela. Sen päärooleissa ovat Dalton Vigh, Marjorie Estiano, Alinne Moraes, Letícia Spiller, Rodrigo Hilbert ja Júlio Rocha. == Aiheesta muualla == * Luokka:Brasilialaiset draamasarjat Luokka:2000-vuosikymmenen televisiosarjat Luokka:TV Globon telenovelat
Elsa Aaltonen

Elsa Kyllikki Aaltonen (o.s. Louhiaho, 28. syyskuuta 1923 Ylihärmä – 23. toukokuuta 2023 Helsinki)Kuolinilmoitus. Helsingin Sanomat 5.7.2023, s. B 10. oli suomalainen toimittaja ja ammattiyhdistysjohtaja. == Elämä == Aaltonen syntyi seitsenlapsiseen nahkurin perheeseen ja työskenteli jo lapsena piikana sekä meijerissä. Kansakoulun jälkeen hän opiskeli Sirola-opistossa 1940-luvulla ja myöhemmin 1960-luvulla Moskovassa. 1950-luvulla Aaltonen toimi Suomen Elintarviketyöläisten Liiton valistussihteerinä ja liiton julkaiseman Elintae-lehden päätoimittajana. Hän oli toimittajana myös Suomen Naisten Demokraattisen Liiton aikakauslehdessä Uusi Nainen, Suomen Kansan Demokraattisen Liiton pää-äänenkannattajassa Kansan Uutisissa ammattiyhdistys- ja eduskuntatoimittajana ja Demokraattisessa lehtipalvelussa sekä SAK:n Palkkatyöläinen-lehdessä toimittajana. Vuonna 1974 Aaltosesta tuli Tekstiilityöväen Liiton toinen puheenjohtaja, mikä oli naispuoliselle henkilölle tuohon aikaan vielä tavatonta. SKDL:n varapuheenjohtajana hän toimi vuosina 1976–1979. Aaltonen jäi eläkkeelle vuonna 1983. Hänellä oli yksi poika. Aaltonen on haudattu Malmin hautausmaalle. == Lähteet == Luokka:Suomalaiset toimittajat Luokka:Suomalaiset ammattiyhdistysjohtajat Luokka:Suomen Kansan Demokraattisen Liiton puheenjohtajat Luokka:Vuonna 1923 syntyneet Luokka:Vuonna 2023 kuolleet
47\. hikō sentai

47\. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin marraskuussa 1941 Tachikawassa koelentokeskuksen henkilöstöstä nimellä 47. dokuritsu hikō chutai. Laivueen tehtävänä oli testata prototyyppi/esituotantosarjan Ki-44 hävittäjää sotatoimissa. Epävirallisena nimenä laivueella oli Shinsengumi tai Kawasemi yksikkö. Lokakuussa 1943 laivue laajennettiin kaksilaivueiseksi 47. hikō sentaiksi ja täydennettiin kolmilaivueiseksi tammikuussa 1944. Samalla yhtymä järjestettiin uudelleen hikōtaiksi (lentävä osa). Marraskuussa 1944 yhtymä muutettiin törmäysyksiköksi Shiten seikutai taistelemaan B-29 pommittajia vastaan.Hata et al 2002 s. 138–140 == Kalusto == Yhtymän kalustona olivat: *Nakajima Ki-44-I marraskuu 1941 – syksy 1943 *Nakajima Ki-44-II – helmikuu 1945 *Nakajima Ki-84 Hayate tammikuu 1945 – sodan loppuun == Komentajat == Yhtymän komentajina olivat: *majuri Toshio Sagawa marraskuu 1941 – elokuu 1942 *kapteeni Susumu Jimbo elokuu 1942 – elokuu 1943 *kapteeni Toshio Kijima elokuu – lokakuu 1943 *everstiluutnantti Noboru Shimoyama lokakuu 1943 – lokakuu 1944 *majuri Noburu Okuda lokakuu 1944 – sodan loppuun == Lähteet == * === Viitteet === Luokka:Keisarillisen Japanin armeijan ilmavoimat
Sari Airola

Sari Airola (s. 19. maaliskuuta 1967 Rovaniemi) on suomalainen kuvittaja ja lastenkirjailija. Hänet valittiin Kuvittajat ry:n puheenjohtajaksi helmikuussa 2023. Hän toimi tehtävässä aiemmin 2016–2018. Airola valmistui taiteen maisteriksi Taideteollisen korkeakoulun taidekasvatuksen osastolta vuonna 1997. Hän on asunut pitkiä aikoja ulkomailla ja aloitti lehtiin kuvittamisen asuessaan Yhdysvalloissa 1997–1999. Lisäksi Airola on asunut Hongkongissa ja Istanbulissa ja osallistunut aktiivisesti kansainvälisiin näyttelyihin. Airola on toiminut myös kuvallisen viestinnän opettajana muun muassa Pekka Halosen akatemiassa ja Kymenlaakson ammattikorkeakoulussa graafisen suunnittelun osastolla. ==Omat teokset== * * * * * * * ==Kuvituksia== * * * * * * * * * * * * * * * * * * * * ==Lähteet== ==Aiheesta muualla== * Sari Airolan verkkosivut * Sari Airola Lastenkirjainstituutin Kuvittajabibliografiassa Luokka:Suomalaiset kuvittajat Luokka:Suomalaiset lasten- ja nuortenkirjailijat Luokka:Vuonna 1967 syntyneet Luokka:Elävät henkilöt
Lundat

Lundat ovat joukko useita bantukieliä puhuvia kansoja, jotka elävät Kongon demokraattisen tasavallan kaakkoisosissa, Angolan itäosissa sekä Sambian pohjois- ja luoteisosissa. Lundat jakautuvat pienemmiksi eri alueilla eläviksi väestöryhmiksi, joista useat ovat alkujaan kotoisin Lundan kuningaskunnan alueelta. Lundien polveutuminen vaihtelee eri alueilla; osa yhteisöistä on matrilineaarisia, osa patrilineaarisia ja osassa on molempia piirteitä. Avioliittomaksut ovat kuitenkin matalia ja leskeksi jääneen puolison periminen sekä serkkujenväliset avioliitot ovat yleisesti harjoitettuja käytänteitä. == Elinympäristö ja elinkeinot == Suurin osa lundista elää metsien reunustamien jokien halkomilla savannimailla ja metsästys sekä keräily ovat monille lundaryhmille tärkeitä ravinnonhankintatapoja. Nykyisin kaikki lundaryhmät harjoittavat kuitenkin maanviljelyä ja pienimuotoista karjanhoitoa. Viljelykasveina ovat maniokki, hirssit, maapähkinät, pavut ja maissi. Lisäksi kaupankäynti on paikallisella tasolla laajaa, ja lundat on tunnettu muun muassa norsunluun ja orjien kauppiaina. == Asuminen, sosiaaliset rakenteet ja uskonnot == Lundakylät ovat pieniä ja tiiviitä. Joissakin yhteisöissä yhteisön hallinnollinen järjestelmä on varsin monimutkainen. Lundien uskonnot pohjautuvat taivaalla tai maan sisässä olevaan suureen ylimaalliseen henkeen, minkä lisäksi lundat harjoittavat myös esi-isiensä palvontaa. == Lähteet == Luokka:Kongon demokraattisen tasavallan etniset ryhmät Luokka:Sambian etniset ryhmät Luokka:Angolan etniset ryhmät
Marisa Mell

Marisa Mell (alk. Marlies Theres Moitzi; 24. helmikuuta 1939 Graz, Saksa – 16. toukokuuta 1992 Wien, Itävalta)Marisa Mell, filmportal.de, viitattu 1.6.2023 oli itävaltalainen näyttelijä. == Filmografia == Vuosi Suomenkielinen nimi Alkuperäinen nimi Roolihahmo 1960 Yökerhon uhrit Das Nachtlokal zum Silbermond Liliane 1960 Rakkaus hirsipuussa Am Galgen hängt die Liebe Alka 1962 Das Rätsel der roten Orchidee Das Rätsel der roten Orchidee Lilian Ranger 1964 Casanova 70 Casanova '70 Thelma 1964 Liian monta agenttia Masquerade Sophie 1966 Viimeinen juna helvettiin Train d'enfer Frieda 1966 Väärällä passilla City of Fear Ilona 1966 Objectif: 500 millions Objectif: 500 millions Yo 1968 Mies mustassa Jaguarissa Diabolik Eva Kant 1969 Las Bellas Las Bellas Isabelle 1969 Una sull'altra Una sull'altra Susan Dummurrier 1971 Terrori Senza via d'uscita Michèle 1972 7 veristä orkideaa – tappajan suudelma Sette orchidee macchiate di rosso Anna Sartori 1972 Hitaat kuolevat nuorena Amico, stammi lontano almeno un palmo Sarah 1977 Casanova – sänkykamarivaras Casanova & Co. Herttuatar Francesca 1983 Corpi nudi Corpi nudi Marisa == Lähteet == == Aiheesta muualla == * * Luokka:Itävaltalaiset näyttelijät Luokka:Vuonna 1939 syntyneet Luokka:Vuonna 1992 kuolleet
Oda (yritys)

Oda (aiemmin Kolonial) on norjalainen verkkokauppa, joka on erikoistunut elintarvikkeiden ja muiden päivittäistavaroiden kotiintoimitukseen valikoiduilla kaupunkialueilla. Automaattivarastoihin perustuvassa liiketoimintamallissa tilaukset tehdään älypuhelinsovelluksella tai verkkosivujen kautta, minkä jälkeen robotit keräävät kunkin asiakkaan verkossa tekemät ostokset laatikoihin. Toimitukset jaetaan tilaajien osoitteisiin pakettiautoilla tietotekniikan reitittämänä ja aikatauluttamana. Norjassa Oda on yltänyt yli 70 prosentin markkinaosuuteen ruoan kotiinkuljetuksissa. ==Oda Suomessa== Oda aloitti Suomen pääkaupunkiseudulla vuoden 2022 tammikuussa, mutta lopetti kesäkuussa 2023 kuluttajaliiketoimintansa kannattamattomana rahoitusmarkkinoiden muututtua äkillisesti. Oda teki Suomessa vuonna 2022 ison lanseerauskampanjan teemoilla ”Sehän kävi helposti”, ”Hyvästi kauppareissut” ja ”Joko odasit?”. Kampanja palkittiin Suomen Effie-kilpailussa kauppa & kuluttaja -sarjan pronssilla ja Vuoden huiput -kilpailussa Hopeahuipulla. Osia siitä ylsi finaaliin myös Voitto-mainoselokuvakilpailussa ja Kaiku- radiomainoskilpailussa. Vuoden 2022 lopulla Oda kertoi ottaneensa Suomen pääkaupunkiseudun ruokakaupan kotiinkuljetuksista vajaassa vuodessa noin neljänneksen osuuden ja suunnittelevansa toiminnan laajentamista Tampereelle ja Turkuun. Maailmanlaajuinen korkotason nopea nousu teki kuitenkin Suomen- toiminnasta Odan omistavien kansainvälisten pääomasijoitusyhtiöiden mukaan huonosti kannattavaa. Vantaalle rakennetun automaattivaraston toimintaa pyritään jatkamaan myymällä sen kapasiteettia ja palveluja muille ruokakaupan toimijoille. Oda jatkaa alkuperäisellä konseptilla toisella Norjan ulkopuolisella toiminta-alueellaan Berliinissä, joka on Suomen pääkaupunkiseutua väestömäärältään monin verroin suurempi. Uutta Suomen- liiketoimintamallia rakentaakseen Oda sanoi kesäkuun 2023 lopulla irti 20 kuluttajamarkkinoinnin ja asiakaspalvelun toimihenkilöä ja lomautti kuljetus- ja logistiikkaväkensä enintään kolmeksi kuukaudeksi. Kesä-heinäkuun vaihteessa se myi loput varastonsa asiakkailleen 50 prosentin alennuksella. ==Lähteet== Luokka:Verkkokaupat Luokka:Elintarvikekaupat Luokka:Norjalaiset kauppaketjut
48\. hikō sentai

48\. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin heinäkuussa 1943 77. hikō sentain ja 206. kyodo hikō sentain toimittamista rungoista. Muodostaminen saatiin päätökseen kaksilaivueisena marraskuussa Jiandaossa Mantsuriassa. Helmikuussa 1944 se järjestettiin uudelleen hikōtaiksi (lentävä osa).Hata et al 2002 s. 140–141 == Kalusto == Yhtymän kalustona olivat: *Nakajima Ki-27 heinäkuu 1943 – huhtikuu 1944 *Nakajima Ki-43-II tammikuu 1944 – vuoden loppuun 1944 *Nakajima Ki-43-III elokuu 1944 – sodan loppuun == Komentajat == Yhtymän komentajina olivat: *majuri Masao Matsuo marraskuu 1943 – elokuu 1944 *majuri Tateo Kaburagi elokuu 1944 – sodan loppuun == Lähteet == * === Viitteet === Luokka:Keisarillisen Japanin armeijan ilmavoimat
51\. hikō sentai

51\. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin huhtikuussa 1944 Ozukissa. Se siirrettiin kesäkuussa 1944 Länsi-Honshulle Hofun lentotukikohtaan, missä olo aikana yhtymän koneet vaurioittivat 20. elokuuta kahta B-29 pommikonetta. Lokakuussa yhtymä siirrettiin Luzonille Del Carmeniin, mistä se siirrettiin lokakuun lopulla Negrosille Saravian lentotukikohtaan noin kuukaudeksi ennen paluuta Luzonille Poracin lentotukikohtaan. Filippiinien taisteluissa yhtymä pudotti 18. lokakuuta 13 viholliskonetta menettäen itse 11 konetta ja kolme lentäjää.Hata et al 2002 s. 144–145 Joulukuussa se siirrettiin takaisin Japaniin Tokion koillispuolelle Shimodateen, missä se oli sodan loppuun lukuun ottamatta noin kuukauden mittaista jaksoa Itamissa maalis–huhtikuussa 1945. Tokiota suojatessaan yhtymän lentäjät pudottivat 16. helmikuuta 1945 neljä viholliskonetta ja seuraavana päivänä kahdeksan ilman omia tappioita. == Kalusto == Yhtymän kalustona olivat: *Nakajima Ki-84 Hayate huhtikuu 1944 – sodan loppuun == Komentajat == Yhtymän komentajina olivat: *majuri Tsuneo Nakajima huhtikuu – marraskuu 1944 (kuollut) *kapteeni Tadao Ikeda joulukuu 1944 – sodan loppuun == Lähteet == * === Viitteet === Luokka:Keisarillisen Japanin armeijan ilmavoimat
Stortorvet

Stortorvet on Oslon keskusaukio, jonka laidalla sijaitsee Oslon tuomiokirkko. Alun perin kaupungin tori sijaitsi Akershusin linnan vieressä nykyisen Christiania Torvin paikalla, mutta vuoden 1686 kaupunkipalon jälkeen uusi tuomiokirkko rakennettiin kaupunginmuurin ulkopuolelle nykyiselle paikalle, ja vuonna 1736 markkinat siirrettiin Stortorvetille. Torin paikalla oli aiemmin lampi, joka täytettiin maalla. Stortorvet oli pitkään kaupungin tärkein markkinapaikka, mutta nykyisin siellä harjoitetaan lähinnä kukkakauppaa. ==Historiallisia tapahtumia== * 1697: Oslon tuomiokirkko vihitään käyttöön. * noin 1700: Kirkon viereistä lampea aletaan täyttää ja läheinen kaupunginmuuri puretaan. * 1736: Kaupungin markkinat siirretään Stortorvetille. * 1756: Torille pystytetään häpeäpaalu. * 1770: Neljä traanilamppua alkaa valaista toria. * 1848: Torille asennetaan sähköinen lyhtypylväs, joka saa lempinimekseen "Fiat Lux!". * 1880: Kuningas Kristian IV:n patsas paljastetaan. ==Rakennuksia== Кафедральний собор в Осло.jpg|Oslon tuomiokirkko GlasMagasinet - 2009-07-15 at 15-57-47.jpg|Ostoskeskus Glasmagasinet Stortorvets Gjestgiveri IMG 8240.JPG|Stortorvets Gjestgiveri Oslo (29796613231).jpg|Entinen Kreditkassenin pääkonttori ==Lähteet== ==Aiheesta muualla== Luokka:Oslon aukiot
52\. hikō sentai

52\. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin huhtikuussa 1944 Osakassa. Yhtymä liitettiin muodostettavaan 16. hikōdaniin 51. hikō sentain kanssa. Se siirrettiin toukokuussa 1944 Osakasta Kyushulle Ashiyan lentotukikohtaan. Syyskuussa yhtymä siirrettiin Luzonille Del Carmeniin, mistä se siirrettiin lokakuun lopulla Negrosille Saravian lentotukikohtaan noin kuukaudeksi ennen paluuta Del Carmeniin.Hata et al 2002 s. 145–146 Marraskuussa se siirrettiin takaisin Japaniin Tokion koillispuolelle Shimodateen, missä se oli heinäkuuhun 1945 lukuun ottamatta noin kuukauden mittaista jaksoa Itamissa ja Kakogawassa maalis-huhtikuussa 1945. Heinäkuusta sodan loppuun yhtymä oli Chofussa. == Kalusto == Yhtymän kalustona olivat: *Nakajima Ki-84 Hayate huhtikuu 1944 – sodan loppuun == Komentajat == Yhtymän komentajina olivat: *majuri Nobuhiko Kuwabara huhtikuu 1944 *majuri Takayuki Uchinori huhtikuu – elokuu 1944 (kuollut) *kapteeni Yoshitaka Sawayama elokuu – marraskuu 1944 (kuollut) *kapteeni Shiro Ban-nai joulukuu 1944 – kesäkuu 1945 (kuollut) *majuri Akira Takano kesäkuu 1945 – sodan loppuun == Lähteet == * === Viitteet === Luokka:Keisarillisen Japanin armeijan ilmavoimat
53\. hikō sentai

53\. hikō sentai oli keisarillisen Japanin armeijan ilmavoimien yöhävittäjäyhtymä (rykmentti), joka perustettiin toukokuussa 1944 Tokorozawassa. Se siirrettiin elokuussa Matsudoon ja edelleen kesäkuussa 1945 Fujigayaan. Yhtymästä oli heinäkuussa 1945 erillisosasto Toyamassa.Hata et al 2002 s. 146–148 Yhtymän ilmoitusten mukaan se pudotti tai vaurioitti marraskuusta 1944 heinäkuuhun 1945 kaikkiaan 168 B-29 pommikonetta, joista 60 ilmoitetaan tuhoutuneen. == Kalusto == Yhtymän kalustona olivat Kawasaki Ki-45-koneet koko historian ajan. == Komentajat == Yhtymän komentajana oli koko ajan majuri Masato Kodama. == Lähteet == * === Viitteet === == Aiheesta muualla == * Luokka:Keisarillisen Japanin armeijan ilmavoimat
Trimetylolipropaani

Trimetylolipropaani (C6H14O3) on trioleihin eli kolme hydroksyyliryhmää sisältäviin alkoholeihin kuuluva orgaaninen yhdiste. Yhdistettä voidaan käyttää muun muassa polymeerien valmistamiseen. ==Ominaisuudet, valmistus ja käyttö== Huoneenlämpötilassa trimetylolipropaani on valkoista kiteistä ainetta. Yhdiste liukenee erittäin hyvin veteen ja lisäksi useisiin poolisiin orgaanisiin liuottimiin. Reaktiot ovat alkoholeille tavanomaisia esimerkiksi esteröitymisiä.William N. Hunter: "Alcohols, Polyhydric", teoksessa Kirk- Othmer Encyclopedia of Chemical Technology, John Wiley & Sons, New York, 2000. s. 1-9 (luvun sisäinen sivunumerointi) Trimetylolipropaania valmistetaan butyyrialdehydin ja formaldehydin reaktiolla emäksisissä oloissa. Formaldehydiä on ylimäärin ja emäksenä käytetään natrium- tai kalsiumhydroksidia. Ensimmäinen vaihe on aldoliadditio, jota seuraa Cannizzaro-reaktio. Reaktion ensimmäistä vaihetta katalysoivat myös amiinit ja muodostuva aldoliadditiotuote pelkistetään seuraavassa vaiheessa vedyttämällä. Trimetylolipropaani puhdistetaan uuttamalla alkoholien avulla tai alipainetislauksella. : Trimetylolipropaania käytetään esimerkiksi lakkoina ja pinnoitteina hyödynnettävien alkydien, polyesterien ja polyuretaanien valmistuksessa. Yhdisteestä valmistetaan myös muovinpehmentimiä ja voiteluaineita. == Lähteet == Luokka:Alkoholit